पामेला चॅटर्जी

पामेला चॅटर्जी (जन्म: १९३०) या एक भारतीय लेखिका आणि ग्रामीण कार्यकर्त्या आहेत. त्यांच्या प्रकल्पामुळे ६,२५,००० हेक्टर जमीन शेतकऱ्यांना परत मिळाली. चॅटर्जी यांना नारी शक्ती पुरस्काराने सन्मानित करण्यात आले आहे. हा भारतातील महिलांसाठीचा सर्वोच्च पुरस्कार आहे.

 आयुष्य 
पामेला चॅटर्जी यांचा जन्म सुमारे १९३० मध्ये झाला.

चॅटर्जी भारतातील उत्तराखंड राज्यातील कुमाऊं प्रदेशात राहतात.

जागतिक बँकेच्या पाठिंब्याने चॅटर्जी यांनी ४,६०० हेक्टर जमीन शेतकऱ्यांना परत मिळवून दिली. हा प्रकल्प ९५ शेतकऱ्यांपासून सुरू झाला परंतु दोन वर्षांत ही संख्या वाढली. सदरील जमिनीत सोडियमचे प्रमाण जास्त होते आणि तिला खारपड जमीन म्हणून ओळखले जाते. जमिनीतून भाताच्या पहिल्या कापणीत पारंपारिक शेतांपेक्षा जास्त उत्पादन मिळाले. २००५ मध्ये चटर्जी यांनी "लिसन टू द माउंटन्स: अ हिमालयन जर्नल" प्रकाशित केले. अखेर १०,००० शेतकरी झाले आणि ६,२५,००० हेक्टर जमीन परत मिळवली गेली.

इवलेसे|राष्ट्रपती राम नाथ कोविंद यांच्या हस्ते नारी शक्ती पुरस्कार स्वीकारताना चॅटर्जी
चॅटर्जी  यांनी स्वतःचे शेतीतील अनुभव "द जामुन ट्री" या पुस्तकाच्या स्वरूपात लिहिले. सदरील पुस्तक २०१२ मध्ये प्रकाशित झाले. या  पुस्तकात प्रकल्पाचे वर्णन आणि त्यात सहभागी असलेल्या व्यक्ती आणि  प्रसंगांच्या आठवणींचा समावेश आहे. हे पुस्तक आध्यात्मिक व्यक्तिमत्व रमेश ओझा यांना समर्पित करण्यात आले आणि जागतिक बँकेच्या दिल्ली कार्यालयात डॉ. अशोक खोसला यांनी त्याचे प्रकाशन केले.

२०१७ मध्ये चॅटर्जी यांना नारी शक्ती पुरस्कार देण्यात आला. हा पुरस्कार भारताच्या राष्ट्रपतींच्या हस्ते राष्ट्रपती भवनात देण्यात आला. यावेळी पंतप्रधान नरेंद्र मोदी देखील तेथे उपस्थित होते.

 संदर्भ 

वर्ग:भारतीय महिला कार्यकर्त्या
वर्ग:हयात व्यक्ती
वर्ग:जन्माचे वर्ष अनिश्चित
वर्ग:इ.स.च्या २० व्या शतकातील जन्म
वर्ग:नारी शक्ती पुरस्कारविजेते
वर्ग:स्त्री चरित्रलेख